stanford-oval/wikipedia huggingface dataset:
คิม รยอ-อุก
แหล่งข้อมูลอื่น

Kryeowook.com - Ryeowook Thailand Fansite เก็บถาวร 2008-10-30 ที่ เวย์แบ็กแมชชีน (ไทย)
ปราสาทบ้านปราสาท

"ปราสาทบ้านปราสาท" เปลี่ยนทางมาที่นี่  สำหรับความหมายอื่น ดูที่ บ้านปราสาท
ปราสาทห้วยทับทัน
ปราสาทห้วยทับทัน (ปราสาทบ้านปราสาท หรือ ปราสาทบ้านโนนธาตุ) ตั้งอยู่ที่วัดปราสาทพนาราม บ้านปราสาท หมู่ที่ 12 ตำบลปราสาท อำเภอห้วยทับทัน จังหวัดศรีสะเกษ อยู่ห่างจากตัวจังหวัดศรีสะเกษ ตามทางหลวงแผ่นดินหมายเลข 226 ประมาณ 39 กิโลเมตร ถึงตัวอำเภอห้วยทับทัน เลี้ยวขวาไปตามทางหลวงชนบทอีกประมาณ 8 กิโลเมตร
ปราสาทบ้านโนนธาตุ สร้างขึ้นตามความเชื่อในศาสนาพราหมณ์ เป็นศิลปกรรมร่วมสมัยแบบปาปวน ปราสาทแห่งนี้ถูกสร้างบูรณะมาแล้ว 3 ยุค สังเกตได้จากอิฐที่เรียงก้อนกัน
บ้านปราสาท ได้รับการขึ้นทะเบียนเป็นโบราณสถานของชาติ เมื่อปี พ.ศ. 2478
ตัวปราสาท

ปราสาทห้วยทับทัน สร้างขึ้นตั้งแต่ครั้งสมัยพระเจ้าสุริยวรมันที่ 1 ทรงครองราชย์ ราวพุทธศตวรรษที่ 16 ใช้เป็นที่ประดิษฐาน เทพเจ้าตีมูรติ เป็นปราสาทขอมโบราณแห่งหนี่งที่ถูกดัดแปลงในสมัยหลัง เช่นเดียวกับปราสาทศรีขรภูมิ จังหวัดสุรินทร์ โดยเฉพาะส่วนหลังคา ซึ่งมีลักษณะคล้ายกัน แต่มีขนาดสูงกว่า ประกอบด้วยปรางค์อิฐ 3 องค์ ตั้งอยู่บนฐานศิลาแลงเดียวกันในแนวเหนือ-ใต้ มีกำแพงล้อมรอบพร้อมซุ้มประตู ก่อด้วยศิลาแลง โดยมีการสันนิษฐานว่ามี 3 หรือ 4 ประตู แต่ในปัจจุบันคงเหลือให้เห็นเพียงด้านทิศใต้เท่านั้น
ปรางค์องค์กลาง ขนาดใหญ่กว่าปรางค์ที่ขนาบข้างทั้ง 2 องค์ เล็กน้อย แต่ส่วนหลังคาเตี้ยกว่า เป็นรูปสี่เหลี่ยมจัตุรัสย่อมุมไม้สิบสอง มีประตูเดียวด้านหน้า ทางทิศตะวันออกมีกรอบประตูหินทราย และทับหลังติดอยู่ เป็นภาพบุคคลยืนอยู่เหนือหน้ากาล ส่วนท่อนพวงมาลัย มีลายมาแบ่งที่ภาพบุคคลยืนในคุ้มเรือนแก้ว ซึ่งไม่สามารถสันนิษฐานได้ว่าเป็นผู้ใด ด้วยลายสลักยังไม่แล้วเสร็จ
ปรางค์ขนาบข้างสององค์ ได้รับการดัดแปลงรูปแบบไป โดยเฉพาะส่วนหลังคาและประตู ซึ่งก่อทึบหมดทุกด้าน ยังคงปรากฏกรอบประตูหินทรายและชิ้นส่วนทับหลัง สลักภาพการกวนเกษียรสมุทร ตกอยู่หน้าประตูปรางค์องค์ที่อยู่ด้านทิศใต้
ประเพณี ความเชื่อ

จากความเชื่อของชาวบ้านในชุมชนที่ว่าบุคคลใดที่มีความเดือดร้อนมาบนบาน ก็จะได้สมดังปรารถนา จึงมีผู้แวะเวียนมากราบไหว้อย่างต่อเนื่อง ต่อมาจึงมีการริเริ่มจัดงานประเพณีไหว้พระธาตุ โดยจัดขึ้นในวันเพ็ญขึ้น 15 ค่ำ เดือน 3 ของทุกปี
ธงสหประชาชาติ

| --- | --- |


สัดส่วนธง: 2:3 หรือ 3:5 หรือตามสัดส่วนธงชาติของประเทศที่ธงอยู่
ประกาศใช้: 7 ธันวาคม พ.ศ. 2489  (77 ปี)
ลักษณะ: ธงสี่เหลี่ยมผืนผ้าสีฟ้า ภายในมีสัญลักษณ์สหประชาชาติ(แผนที่โลกมองจากขั้วโลกเหนือ โอบข้างด้วยกิ่งมะกอก 2 กิ่ง)
 
ธงสหประชาชาติ เป็นธงสีฟ้า ภายในมีสัญลักษณ์สหประชาชาติสีขาว นั่นคือ แผนที่โลกที่มีเส้นโครงแบบรักษาทิศทางและคงระยะ (azimuthal equidistant projection) มีศูนย์กลางบนขั้วโลกเหนือ เส้นละติจูดบนแผนที่ลงไปถึง 60 องศาใต้ รวมแล้วเป็นวงกลม 5 วง โอบล้อมด้วยกิ่งมะกอก 2 กิ่ง โดยแผนที่โลกแสดงถึงประชากรของโลกและกิ่งมะกอกแสดงถึงสันติภาพ
การออกแบบ

ธงสหประชาชาติ ประกอบด้วย ตราสัญลักษณ์สหประชาชาติสีขาว บนพื้นหลังสีฟ้า ตราสัญลักษณ์แสดงถึงแผนที่โลกที่มีเส้นโครงแบบรักษาทิศทางและคงระยะ (azimuthal equidistant projection) มีศูนย์กลางบนขั้วโลกเหนือ เส้นละติจูดบนแผนที่ลงไปถึง 60 องศาใต้ รวมแล้วเป็นวงกลม 5 วง โอบล้อมด้วยกิ่งมะกอก 2 กิ่ง โดยแผนที่โลกแสดงถึงประชากรของโลกและกิ่งมะกอกแสดงถึงสันติภาพ
ขนาดของตราสัญลักษณ์บนธงสหประชาชาติมีขนาดเป็นครึ่งหนึ่งของความกว้างธง สัดส่วนของธงตามอัตราส่วนความสูงต่อความกว้างของธงเท่ากับ 2:3, 3:5 หรือตามอัตราส่วนธงชาติของประเทศที่ธงอยู่
ออกแบบโดย ดอนัลด์ แมคลาฟลิน (เฉพาะตราสัญลักษณ์เท่านั้น)
ปรสิต: เดอะ เกรย์

| ปรสิต: เดอะ เกรย์ |
| --- | --- |
ใบปิดซีรีส์

ฮันกึล: 기생수: 더 그레이
อาร์อาร์: Gisaengsu: deo geure-i 
เอ็มอาร์: Kisaengsu tŏ kŭrei 
 
แนว: นิยายวิทยาศาสตร์ ระทึกขวัญ โลดโผน
เค้าโครงจาก: ปรสิต โดย Hitoshi Iwaaki
บทประพันธ์: ยอน ซัง-โฮ ริว ยง-แจ
กำกับโดย: ยอน ซัง-โฮ
นักแสดง: จอน โซ-นี คูค โย-ฮวัน อี จอง-ฮยอน
ดนตรีโดย: ชเว มิน-จู คิม ดง-อุก
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 6
การผลิต
ความยาวตอน: 43–61 นาที
บริษัทผู้ผลิต: Climax Studio Wow Point
ออกอากาศ
สถานีโทรทัศน์: เน็ตฟลิกซ์
ออกอากาศ: 5 เมษายน ค.ศ. 2024 (2024-04-05)
ปรสิต: เดอะ เกรย์ (เกาหลี: 기생수: 더 그레이) เป็นซีรีส์ทางโทรทัศน์ แนวไซไฟสยองขวัญ ของเกาหลีใต้ปี 2024กำกับและเขียนบทโดย ยอน ซัง-โฮ ซีรีส์นี้เป็นซีรีส์คนแสดงที่ดัดแปลงมาจากมังงะเรื่อง ปรสิตโดย Hitoshi Iwaaki และเป็นจักรวาลเดียวกันกับปรสิตเพื่อนรักเขมือบโลกนำแสดงโดยจอน โซ-นี,คู โย-ฮวัน และอี จอง-ฮยอนฉายทั่วโลกทางNetflixเมื่อวันที่ 5 เมษายน 2024
เรื่องย่อ

บอกเล่าเรื่องราวเกี่ยวกับกลุ่มสิ่งมีชีวิตปรสิตลึกลับที่ตกลงมาจากนอกโลกและเริ่มยึดร่างมนุษย์ ฆ่าผู้คน และเปลี่ยนพวกมันให้กลายเป็นสิ่งมีชีวิตที่มีเอกลักษณ์เฉพาะที่สามารถแปลงหัวเป็นอะไรก็ได้ เหตุนี้เกิดไปทั่วโลกไม่เว้นแม้แต่ในเกาหลีใต้ก็เช่นกัน ในคืนหนึ่ง จองซูอิน ถูกลอบทำร้ายจนปางตาย แต่เหตุการณ์ก็กลับพลิกผันเมื่อเธอฟื้นขึ้นมาอย่างปาฎิหารย์ และหมอพยายามตรวจสอบบาดแผลก็พบว่าเป็นแผลเก่าที่เกิดขึ้นมานานแล้ว เหตุการณ์นี้ทำให้ซูอินตระหนักได้ว่าเธออาจไม่เหมือนเดิมอีกต่อไป จนที่สุดเธอก็ได้ล่วงรู้ว่าภายในร่างกายเธอ มีอีกตัวตนหนึ่งที่เรียกว่าปรสิตคอยช่วยเหลือเธออยู่ ปรสิตนั้นหวังจะกลืนกินเธอ แต่ด้วยชีวิตของซูอินที่ใกล้ตาย ปรสิตจึงเลือกที่จะช่วยชีวิตซูอินจนสูญเสียความสามารถในการควบคุมสมองไป ความลับนี้ล่วงรู้ไปถึงซอลคังอู ที่กำลังตกที่นั่งลำบากหลังน้องสาวของเขาหายตัวไป เขาจึงไม่มีทางเลือกนอกจากทำตามคำสั่งของปรสิต คือปกป้องจองซูอินจากอันตรายต่าง ๆ ที่กำลังคืบคลานเข้ามา หลังจากนั้นไม่นานกลุ่มปรสิตได้ก่อตั้งองค์กรที่เรียกว่า โบสถ์แซจิน และรวบรวมพรรคพวกเพื่อสร้างกองกำลังที่แข็งแกร่งพอที่จะควบคุมมนุษย์ได้ ในขณะเดียวกัน รัฐบาลเกาหลีได้ตั้งหน่วยงานพิเศษ "เดอะ เกรย์" คอยกวาดล้างปรสิตในเกาหลี เมื่อตัวตนที่อยู่ตรงกลางระหว่างมนุษย์กับปรสิตอย่างซูอินถือกำเนิด ทั้งสองจึงต่างต้องการที่จะกำจัดซูอินเพื่อให้เป้าหมายสำเร็จ เธอจึงไม่มีทางเลือกนอกจากสู้ศึกทั้งสองด้าน ก่อนจะล่วงรู้ความลับที่แท้จริงว่า เรื่องไม่ได้ง่ายเช่นนั้น
นักแสดง > นักแสดงหลัก

จอน โซ-นี รับบทเป็น จอง ซู-อิน
คูค โย-ฮวัน รับบทเป็น ซอล กัง-อู
อี จอง-ฮยอน รับบทเป็น ชเว จุน-คยอง
นักแสดง > นักแสดงรับเชิญ

มาซากิ ซูดะ รับบทเป็น อิซึมิ ชินอิจิ
การผลิต

เป็นความร่วมมือระหว่าง เน็ตฟลิกซ์ และผู้กำกับยอน ซัง-โฮ และริว ยง-แจร่วมมือกันกำกับและเขียนบทซีรีส์นี้ สตูดิโอ Climax Studio และ Wow Point ทำหน้าที่ดูแลการผลิต โดยเนื่อเรื่องจะกล่าวถึงเหตุการณ์หลังจากมังงะ ปรสิต ต้นฉบับ พร้อมทั้งขยายจักรวาลปรสิตออกไปให้กว้างกว่าเดิมว่าจริง ๆ แล้วเหตุการณ์ในเรื่องไม่ได้เกิดแค่ในญี่ปุ่น แต่เกิดไปทั่วโลกจนเกิดความวิตกกังวล โดยเริ่มจากในเกาหลีใต้เป็นที่แรก
แหล่งข้อมูลอื่น

ปรสิต: เดอะ เกรย์ ที่เน็ตฟลิกซ์
ปรสิต: เดอะ เกรย์ ที่อินเทอร์เน็ตมูวีเดตาเบส
ปรสิต: เดอะ เกรย์ ที่ฮันซีเนมา
ดับเบิลยูดับเบิลยูอี แคปิเทล พูนิชเมนท์

ฉากเวทีของดับเบิลยูดับเบิลยูอี แคปิเทล พูนิชเมนท์
ดับเบิลยูดับเบิลยูอี แคปิเทล พูนิชเมนท์ เป็นรายการมวยปล้ำ ของ WWE ใน เพย์-เพอร์-วิว จะจัดขึ้นหลังศึก โอเวอร์ เดอะ ลิมิต (2011) ในวันที่ 19 มิถุนายน ค.ศ. 2011 ที่ เวอริสัน เซนเตอร์ วอชิงตัน ดี.ซี. แต่ก่อน หลังศึก โอเวอร์ เดอะ ลิมิต ปีนี้ จะเป็นไฟเทิล โฟร์เวย์ แต่ได้มีการเปลี่ยนแปลง โดยใช้ชื่อศึกว่า ดับเบิลยูดับเบิลยูอี แคปิเทล พูนิชเมนท์ และมี วินซ์ แมคแมน ขึ้นโปสเตอร์นี้ด้วย ในโปสเตอร์ตัวที่ 2 ก็ได้มีรูปของ แรนดี ออร์ตัน ด้วยเช่นกัน และทาง wwe.com ก็ได้มีวิดีโอโปรโมทศึกนี้ รวมถึงแบบโปสเตอร์ตัวที่ 3 โดยมี เรย์ มิสเตริโอ, ประธานาธิบดีสหรัฐอเมริกา บารัก โอบามา และ จอห์น ซีนาในแบบของการ์ตูน
เบื้องหลัง/ก่อนจะถึง แคปิเทล พูนิชเมนท์ > ใน Raw ตอนของวันที่ 24 พฤษภาคม

การได้แชมป์ WWE Tag Team Championship ของเดอะนิวเน็กซัส (ไมเคิล แมคกิลลิคัตตี และ เดวิด โอทังกา)
เบรต ฮาร์ต เป็นกรรมการพิเศษในแมตช์แท็กทีม ระหว่าง อาร์-ทรูธ จับคู่กับ ซีเอ็ม พังก์ เจอกับ จอห์น ซีนา จับคู่กับ เรย์ มิสเตริโอ
การยุติเรื่องราวระหว่าง เจอร์รี ลอว์เลอร์ และ ไมเคิล โคล
คาร์มา ออกมาร้องไห้ในแมทช์การปล้ำ ดีว่าแท็กทีม 8 คน จนกลายเป็นว่าไม่มีการตัดสินในแมทช์นี้ ซึ่งภายหลัง WWE ได้แจ้งว่า คาร์มาได้พักการปล้ำ 9 เดือน เนื่องจากการตั้งครรภ์
ริคาร์โด โรดรีเกซ ขับรถชน บิ๊กโชว์ จนอาการสาหัสที่ขา และเริ่มบทบาทการเป็นศัตรู
การรำลึกการจากไปของ แรนดี ซาเวจ
การเป็นศัตรูระหว่าง เดอะมิซ และ อเล็กซ์ ไรลีย์
เบื้องหลัง/ก่อนจะถึง แคปิเทล พูนิชเมนท์ > ใน Smackdown! ตอนของวันที่ 27 พฤษภาคม

การหาผู้ท้าชิงแชมป์ World Heavyweight Championship ในแมทซ์ สามเส้าระหว่าง เชมัส เจอกับ มาร์ก เฮนรี และ คริสเตียน ผู้ชนะคือ เชมัส และจะไปเจอกันในสัปดาห์หน้าชิงแชมป์กับ แรนดี ออร์ตัน (ซึ่งแมตช์ถูกจัดโดย ทีโอดอร์ ลอง)
เดอะเกรทคาลี พลิกบทบาทเป็นฝ่ายอธรรมเต็มตัวโดยทำร้ายรานจิน ซิงห์ และถูกควบคุมโดย จินเดอร์ มาฮาล
การยุติเรื่องราวระหว่าง เจอร์รี ลอว์เลอร์ และ ไมเคิล โคล
อีซีคีล แจ็กสัน ชนะฟาล์ว จากการถูกกลุ่ม เดอะคอร์ รุมทำร้าย
บูเกอร์ ที จับมือและให้ ไมเคิล โคล ขอโทษต่อหน้าแฟน ๆ ในสนาม
เบื้องหลัง/ก่อนจะถึง แคปิเทล พูนิชเมนท์ > ใน Raw ตอนของวันที่ 30 พฤษภาคม

อาร์-ทรูธออกมาทำร้ายข้าวของตอนเริ่มต้นรายการ และมีการประกาศคู่เอกในวันนี้คือ อาร์-ทรูธ เจอกับ จอห์น ซีนา ซึ่งผลออกมา ซีนาเป็นฝ่ายแพ้ เคาท์เอาท์
มีการโปรโมทว่าจะมีการขอโทษเดอะมิซ สำหรับ อเล็กซ์ ไรลีย์
อัลเบร์โต เดล รีโอ ออกมาพูดถึงบิ๊กโชว์ ที่โดนรถชนที่ขา ในสัปดาห์ที่แล้ว
คาร์มา พูดถึงเรื่องของตัวเอง และการที่ต้องพักงาน 9 เดือนเนื่องจากการตั้งครรภ์
เบื้องหลัง/ก่อนจะถึง แคปิเทล พูนิชเมนท์ > ใน Smackdown! ตอนของวันที่ 3 มิถุนายน

คริสเตียน เป็นกรรมการพิเศษในการเจอกันเพื่อชิงแชมป์ World Heavyweight Championship ระหว่าง ออร์ตัน และ เชมัส โดย แรนดีเป็นฝ่ายชนะ
โคดี โรดส์ ออกมาพูดถึง แดเนียล ไบรอัน และเล่นงานหลังแมทช์ แต่มี ซินการา ออกมาช่วย
จินเดอร์ มาฮาล ออกมาปล้ำครั้งแรกพร้อม เดอะ เกรท คาลี และชนะ โยะชิ ทะสึ หลังแมทช์คาลีมาเล่นงานซ้ำ
การชิงแชมป์ WWE Intercontinental Championship อิเซเคียล แจ็คสัน ชนะ Count-out เวด บาร์เร็ตต์ และเข็มขัดยังอยู่ กับ บาร์เร็ตต์
ผลการปล้ำ

| # | แมทซ์การปล้ำ | กำหนดการปล้ำ | เวลา |
| --- | --- | --- | --- |
| ดาร์กแมทช์ | ซานติโน มาเรลลา และวลาดิเมียร์ คอซลอฟ ชนะ จัสติน เกเบรียล และฮีท สเลเตอร์ | แมทช์การปล้ำแทกทีม | n/a |
| 1 | ดอล์ฟ ซิกก์เลอร์ (พร้อมด้วย วิคกี เกอร์เรโร) ชนะ โคฟี คิงส์ตัน (c) โดยการน็อคเอาน์ | แมทช์ปล้ำเดี่ยวชิงแชมป์ WWE United States Championship | 11:06 |
| 2 | อเล็กซ์ ไรลีย์ ชนะ เดอะมิซ | แมทช์ปล้ำเดี่ยว | 10:13 |
| 3 | อัลเบร์โต เดล รีโอ ชนะ บิ๊กโชว์ | แมทช์ปล้ำเดี่ยว | 4:57 |
| 4 | อีซีคีล แจ็กสัน ชนะ เวด บาร์เร็ตต์ (c) | แมทช์ปล้ำเดี่ยวชิงแชมป์ WWE Intercontinental Championship โดยการทำให้ยอมแพ้ | 6:36 |
| 5 | ซีเอ็ม พังก์ ชนะ เรย์ มิสเตริโอ | แมทช์ปล้ำเดี่ยว | 15:02 |
| 6 | แรนดี ออร์ตัน (c) ชนะ คริสเตียน | แมทช์ปล้ำเดี่ยวชิงแชมป์ World Heavyweight Championship | 14:06 |
| 7 | อีแวน บอร์น ชนะ แจ็ก สแวกเกอร์ | แมทช์ปล้ำเดี่ยว | 7:12 |
| 8 | จอห์น ซีนา (c) ชนะ อาร์-ทรูธ | แมทช์ปล้ำเดี่ยวชิงแชมป์ WWE Championship | 14:47 |
(c) – หมายถึงเจ้าของเข็มขัดแชมป์ก่อนเริ่มแข่ง
ดูเพิ่ม

รายชื่อรายการเพย์-เพอร์-วิวของดับเบิลยูดับเบิลยูอี
แหล่งข้อมูลอื่น

เว็บไซต์ทางการของศึก Capitol Punishment
เว็บไซต์ข่าวสารและสังคมมวยปล้ำแห่งประเทศไทย เก็บถาวร 2011-03-18 ที่ เวย์แบ็กแมชชีน
ธงหมู่เกาะนอร์เทิร์นมาเรียนา

ธงของหมู่เกาะนอร์เทิร์นมาเรียนา
ธงของหมู่เกาะนอร์เทิร์นมาเรียนา ประกาศใช้อย่างเป็นทางการเมื่อวันที่ 1 กรกฎาคม ค.ศ. 1985, ตามบทบัญญัติรัฐธรรมนูญแห่งหมู่เกาะนอร์เทิร์นมาเรียนา.
ธงประจำเครือรัฐได้รับการออกแบบโดยนักธัชวิทยาทางภูมิศาสตร์ที่มีชื่อว่า ตากา ระหว่างปี ค.ศ. 1985. ซึ่งธงแบบแรกมีลักษณะเป็นรูปเสาหินโบราณประกอบกับดาวห้าแฉกสีขาว โดยเริ่มใช้โดยพฤตินัยเมื่อ ค.ศ. 1972 อีก4ปีต่อมาได้มีการรับรองให้ใช้ธงดังกล่าวเป็นธงประจำเครือรัฐอย่างเป็นทางการเมื่อ ค.ศ. 1976 .ในปี ค.ศ. 1985 ได้มีการเพิ่มช่อดอกมวาร์มวาร์โอบล้อมเสาหิน แบบธงดังกล่าวได้รับรองไว้ในบทบัญญัติรัฐธรรมนูญแห่งเครือรัฐ. ความหมายทั้งสามสิ่งที่ปรากฏบทธงดังนี้ เสาหินโบราณ หมายถึง ชาวชามอร์โร ช่อดอกมวาร์มวาร์ หมายถึง ชาวคาร์โรไลน์ ดาวห้าแฉกสีขาว หมายถึง สหรัฐอเมริกาในฐานะผู้ให้การคุ้มครองดินแดนเครือรัฐ พื้นธงสีน้ำเงิน หมายถืง ผืนน้ำในมหาสมุทรแปซิฟิคอันเป็นที่ตั้งของร่องลึกก้นสมุทรมาเรียนา.
ดูเพิ่ม

ตราแผ่นดินของหมู่เกาะนอร์เทิร์นมาเรียนา
ธงประจำรัฐในประเทศสหรัฐอเมริกา
ไกตาโลไกฮาลอมตาสี
แหล่งข้อมูลอื่น

The Commonwealth of the Northern Mariana Islands เก็บถาวร 2009-04-28 ที่ เวย์แบ็กแมชชีน
ตำบลนครชุม (อำเภอเมืองกำแพงเพชร)

| ตำบลนครชุม |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Nakhon Chum
วัดพระบรมธาตุเจดียาราม
ตำบลนครชุม
พิกัด: 16°28′28.4″N 99°29′47.1″E﻿ / ﻿16.474556°N 99.496417°E﻿ / 16.474556; 99.496417
ประเทศ: ไทย
จังหวัด: กำแพงเพชร
อำเภอ: เมืองกำแพงเพชร
พื้นที่
 • ทั้งหมด: 68.5 ตร.กม. (26.4 ตร.ไมล์)
ประชากร (2564)
 • ทั้งหมด: 17,381 คน
 • ความหนาแน่น: 253.74 คน/ตร.กม. (657.2 คน/ตร.ไมล์)
รหัสไปรษณีย์ : 62000
รหัสภูมิศาสตร์: 620105
เว็บไซต์: www.nakhonchum.go.th (เว็บไซต์ ทต.นครชุม) www.nakhonchum-kpp.go.th (เว็บไซต์ อบต.นครชุม)
 ส่วนหนึ่งของสารานุกรมประเทศไทย
นครชุม เป็นตำบลหนึ่งในอำเภอเมืองกำแพงเพชร จังหวัดกำแพงเพชร ตั้งอยู่ทางทิศตะวันตกของแม่น้ำปิง และอยู่ตรงข้ามกับตัวเมืองกำแพงเพชร ปัจจุบันมีประชากรทั้งหมด 17,381 คน เป็นที่ตั้งของสถานที่สำคัญทางประวัติศาสตร์มากมาย อาทิ วัดพระบรมธาตุเจดียาราม วัดซุ้มกอ วัดเจดีย์กลางทุ่ง เป็นต้น และยังเป็นที่ตั้งของมหาวิทยาลัยราชภัฏกำแพงเพชรอีกด้วย สมัยก่อนเมืองนครชุมเคยเป็นเมืองที่สำคัญทางประวัติศาสตร์ เนื่องจากเป็นเมืองลูกหลวงของอาณาจักรสุโขทัย แต่ต่อมาได้ถูกทิ้งร้าง เพราะผู้คนได้อพยพมาตั้งถิ่นฐานที่ฝั่งเมืองกำแพงเพชร
ประวัติ

เมืองนครชุม เป็นเมืองโบราณที่สร้างในสมัยก่อนอาณาจักรสุโขทัย สันนิษฐานว่าถูกสร้างขึ้นเมื่อก่อนพุทธศักราช 1800 และมีฐานะเป็นเมืองลูกหลวงในสมัยอาณาจักรสุโขทัย เมืองนครชุมเจริญถึงขีดสุดในช่วงสมัยการครองราชย์ของพระมหาธรรมราชาที่ 1 (พญาลิไทย) ซึ่งเป็นพระมหากษัตริย์แห่งสุโขทัยพระองค์ที่ 6 เมื่อคราที่พระองค์ได้เสด็จมาที่เมืองนครชุม พระองค์ได้โปรดให้สร้างพระเจดีย์เพื่อประดิษฐานพระบรมสารีริกธาตุจากลังกา และสถาปนาพระศรีมหาโพธิ์ไว้ ณ เมืองนครชุมแห่งนี้ด้วย
ราวพุทธศักราช 2000 เกิดน้ำกัดเซาะกำแพงเมือง และโรคไข้ป่าระบาด ผู้คนเจ็บป่วยล้มตายกันเป็นจำนวนมาก ประกอบกับอาณาจักรสุโขทัย ถูกผนวกเป็นอาณาจักรเดียวกับกรุงศรีอยุธยา ทำให้เมืองนครชุมเริ่มหมดความสำคัญลง ผู้คนจึงอพยพข้ามแม่น้ำปิงมาตั้งถิ่นฐานทางฝั่งตะวันออก หรือเมืองกำแพงเพชรแทน เมืองนครชุมจึงเป็นเมืองร้างในเวลายาวนานกว่าสามร้อยปี
เมื่อสมัยกรุงรัตนโกสินทร์ตอนต้น ได้มีการอพยพชาวลาวเวียงจันทน์ประมาณหนึ่งร้อยครอบครัว มาตั้งถิ่นฐานที่เมืองนครชุมแห่งนี้ ซึ่งต่อมาเรียกกันว่า "บ้านปากคลอง" โดยแบ่งเป็นบ้านปากคลองเหนือ บ้านปากคลองกลาง และบ้านปากคลองใต้ ตอนนี้ยังไม่มีใครรู้จักเมืองนครชุม จนกระทั่งสมเด็จพุฒาจารย์ (โต) ได้มาค้นพบเมืองนครชุมอีกครั้ง และฟื้นฟูเมืองนครชุมขึ้น พร้อมกับวัดพระบรมธาตุ ต่อมาเมื่อทราบว่าบ้านปากคลองนี้คือเมืองนครชุม จึงกลับมาเรียกว่าตำบลนครชุมดังแต่โบราณ
ที่ตั้งและอาณาเขต

ตำบลนครชุมมีที่ตั้งอยู่ทางฝั่งตะวันตกของแม่น้ำปิงและตัวเมืองกำแพงเพชร มีระยะทางห่างจากกรุงเทพมหานครประมาณ 351 กิโลเมตร มีเนื้อที่ประมาณ 68.5 ตารางกิโลเมตร หรือ 42,812.5 ไร่ ตำบลนครชุมมีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับตำบลทรงธรรม
ทิศตะวันออก ติดต่อกับตำบลในเมือง และตำบลเทพนคร
ทิศใต้ ติดต่อกับตำบลอ่างทอง ตำบลคลองแม่ลาย และตำบลท่าขุนราม
ทิศตะวันตก ติดต่อกับตำบลนาบ่อคำ
การปกครอง > หมู่บ้าน

พื้นที่ตำบลนครชุมมีประชากรทั้งหมด 17,381 คน โดยแบ่งเป็นประชากรชายทั้งหมด 8,301 คน และประชากรหญิงทั้งหมด 9,080 คน (เดือนธันวาคม 2564) แบ่งการปกครองออกเป็น 13 หมู่บ้าน ดังนี้
| 0 | 1 | 2 |
| --- | --- | --- |

| หมู่ที่ | ชื่ออักษรไทย | ชื่ออักษรโรมัน |
| 1 | บ้านวังยาง | Ban Wang Yang |
| 2 | บ้านหัวยาง | Ban Hua Yang |
| 3 | บ้านปากคลองใต้ | Ban Pak Khlong Tai |
| 4 | บ้านปากคลองกลาง | Ban Pak Khlong Klang |
| 5 | บ้านนครชุม | Ban Nakhon Chum |
| 6 | บ้านสว่างอารมณ์ | Ban Sawang Arom |
| 7 | บ้านทุ่งสวน | Ban Thung Suan |
| 8 | บ้านคลองแม่ลายเหนือ | Ban Khlong Mae Lai Nuea |
| 9 | บ้านทุ่งเศรษฐี | Ban Thung Setthi |
| 10 | บ้านโนนม่วง | Ban Non Muang |
| 11 | บ้านหวังใหม่ | Ban Wang Mai |
| 12 | บ้านเนินสำราญ | Ban Noen Sam Ran |
| 13 | บ้านป่ามะม่วง | Ban Pa Mamuang |
การปกครอง > การปกครองส่วนท้องถิ่น

ท้องที่ตำบลนครชุมอยู่ในการดูแลขององค์กรปกครองส่วนท้องถิ่น 2 แห่ง ได้แก่
เทศบาลตำบลนครชุม เป็นเทศบาลขนาดกลาง ครอบคลุมพื้นที่ 5 หมู่บ้านของตำบลนครชุม ได้แก่ หมู่ที่ 4, 5 และบางส่วนของหมู่ที่ 2, 3 และ 6 มีขนาดพื้นที่ 3.5 ตารางกิโลเมตร  มีจำนวนประชากรรวมทั้งสิ้น 6,829 คน โดยแบ่งเป็นประชากรชายทั้งหมด 3,192 คน และประชากรหญิงทั้งหมด 3,637 คน แต่เดิมมีฐานะเป็นสุขาภิบาลนครชุม และจึงมีการยกฐานะเป็นเทศบาลตำบลในปี พ.ศ. 2542
องค์การบริหารส่วนตำบลนครชุม ครอบคลุมพื้นที่ตำบลนครชุมในส่วนที่อยู่นอกเขตเทศบาล ขนาดพื้นที่ 65 ตารางกิโลเมตร มีจำนวนประชากรรวมทั้งสิ้น 10,552 คน โดยแบ่งเป็นประชากรชายทั้งหมด 5,109 คน และประชากรหญิงทั้งหมด 5,443 คน
การคมนาคม

ทางหลวงแผ่นดินหมายเลข 1 (ถนนพหลโยธิน)
ทางหลวงแผ่นดินหมายเลข 101 (ถนนกำแพงเพชร)
ทางหลวงแผ่นดินหมายเลข 112 (ทางเลี่ยงเมืองกำแพงเพชร)
ทางหลวงแผ่นดินหมายเลข 1116 (ถนนสายนครชุม-หนองแดน)
การศึกษา > ระดับอุดมศึกษา

มหาวิทยาลัยราชภัฏกำแพงเพชร
การศึกษา > โรงเรียนมัธยมศึกษาและประถมศึกษา

โรงเรียนวชิรปราการวิทยาคม
โรงเรียนบ้านทุ่งเศรษฐี
โรงเรียนบ้านทุ่งสวน
โรงเรียนบ้านโนนม่วง
โรงเรียนสาธิต
โรงเรียนสาธิตวัดพระบรมธาตุ
โรงเรียนอนุบาลเมืองกำแพงเพชร (บ้านนครชุม)
สถานที่สำคัญ

พื้นที่ตำบลนครชุมมีสถานที่สำคัญหลายแห่ง ดังนี้
วัดพระบรมธาตุเจดียาราม
วัดเจดีย์กลางทุ่ง
วัดซุ้มกอ
วัดหม่องกาเล
วัดหนองพิกุล
วัดหนองลังกา
ป้อมทุ่งเศรษฐี
แหล่งข้อมูลอื่น

เว็บไซต์เทศบาลตำบลนครชุม
เว็บไซต์องค์การบริหารส่วนตำบลนครชุม
| ด ค กตำบลในจังหวัดกำแพงเพชร |
| --- | --- | --- |
| อำเภอโกสัมพีนคร |  โกสัมพี  เพชรชมภู  ลานดอกไม้ตก  |  |
| อำเภอขาณุวรลักษบุรี |  เกาะตาล  โค้งไผ่  ดอนแตง  บ่อถ้ำ  ปางมะค่า  ป่าพุทรา  ยางสูง  วังชะพลู  วังหามแห  สลกบาตร  แสนตอ  |  |
| อำเภอคลองขลุง |  คลองขลุง  คลองสมบูรณ์  ท่าพุทรา  ท่ามะเขือ  แม่ลาด  วังแขม  วังไทร  วังบัว  วังยาง  หัวถนน  |  |
| อำเภอคลองลาน |  คลองน้ำไหล  คลองลานพัฒนา  โป่งน้ำร้อน  สักงาม  |  |
| อำเภอทรายทองวัฒนา |  ถาวรวัฒนา  ทุ่งทราย  ทุ่งทอง  |  |
| อำเภอไทรงาม |  ไทรงาม  พานทอง  มหาชัย  หนองคล้า  หนองทอง  หนองแม่แตง  หนองไม้กอง  |  |
| อำเภอบึงสามัคคี |  เทพนิมิต  บึงสามัคคี  ระหาน  วังชะโอน  |  |
| อำเภอปางศิลาทอง |  ปางตาไว  โพธิ์ทอง  หินดาต  |  |
| อำเภอพรานกระต่าย |  เขาคีริส  คลองพิไกร  คุยบ้านโอง  ถ้ำกระต่ายทอง  ท่าไม้  พรานกระต่าย  วังควง  วังตะแบก  หนองหัววัว  ห้วยยั้ง  |  |
| อำเภอเมืองกำแพงเพชร |  คณฑี  คลองแม่ลาย  ไตรตรึงษ์  ทรงธรรม  ท่าขุนราม  เทพนคร  ธำมรงค์  นครชุม  นาบ่อคำ  นิคมทุ่งโพธิ์ทะเล  ในเมือง  ลานดอกไม้  วังทอง  สระแก้ว  หนองปลิง  อ่างทอง  |  |
| อำเภอลานกระบือ |  จันทิมา  ช่องลม  โนนพลวง  บึงทับแรต  ประชาสุขสันต์  ลานกระบือ  หนองหลวง  |  |
ตราสัญลักษณ์ของมหาวิทยาลัยราชภัฏกำแพงเพชร
วัดพระบรมธาตุเจดียาราม (นครชุม)
ประวัติศาสตร์รัฐอัสสัม

ภาพปั้นแสดงเหตุการณ์ในประวัติศาสตร์ที่เตซปูร์
ดินแดนที่เป็นรัฐอัสสัม ประเทศอินเดียในปัจจุบันนี้ ในมหาภารตะกล่าวว่าเป็นดินแดนของแคว้นกามรูป ซึ่งปกครองบริเวณลุ่มแม่น้ำพรหมบุตร ภูฏาน และเบงกอลตะวันออก ในบันทึกของพระถังซำจั๋ง  กล่าวถึงกษัตริย์ที่ปกครองดินแดนนี้ว่านับถือศาสนาฮินดู มีศิลาและแผ่นจารึกแสดงให้เห็นว่ามีราชวงศ์ต่าง ๆ ปกครองดินแดนในบริเวณนี้อย่างต่อเนื่องตั้งแต่พุทธศตวรรษที่ 12-17
ในราวพุทธศตวรรษที่ 18 ไทอาหมซึ่งเป็นชาวไทใหญ่เผ่าหนึ่ง ได้เข้ามารุกรานอัสสัมใน พ.ศ. 1771 สามารถรบชนะชาวเขาในบริเวณนี้ และกลุ่มชนที่นับถือศาสนาฮินดูและตั้งอาณาจักรอาหม คำว่าอาหมนี้เป็นที่มาของคำว่าอัสสัม ในพุทธศตวรรษที่ 21–22 ชาวไทอาหมต้องต่อสู้กับราชวงศ์โมกุลที่ขยายอำนาจมาจากแคว้นเบงกอล ไทอาหมเอาชนะโมกุลได้เด็ดขาดใน พ.ศ. 2225 สามารถรวมบริเวณลุ่มแม่น้ำพรหมบุตรให้เป็นปึกแผ่น อาณาจักรอาหมเจริญสูงสุดในสมัยของพระเจ้ารุทระ สิงห์ ที่เริ่มให้บันทึกอาหมบุราณจี เริ่มติดต่อค้าขายกับทิเบต
ตั้งแต่พุทธศตวรรษที่ 21 เป็นต้นมา มีความพยายามที่จะลดอิทธิพลของราชวงศ์ โดยส่งเสริมลัทธิไวศณพแทน ทำให้เกิดการต่อต้านชาวไทอาหมโดยเฉพาะทางเหนือ ใน พ.ศ. 2329 พระเจ้าโควินาถ สิงห์ได้ขอความช่วยเหลือจากข้าหลวงใหญ่อังกฤษแห่งอินเดียให้มาช่วยปราบ อังกฤษส่งทหารมาช่วยรักษาความสงบในอัสสัม ต่อมาใน พ.ศ. 2360 พม่าเข้ามาแทรกแซงโดยอ้างว่าได้รับการขอร้องจากพาทันจันทร์ซึ่งเป็นฝ่ายต่อต้านกษัตริย์อาหม จนเกิดสงครามพม่า-อังกฤษครั้งที่หนึ่ง เมื่อสงครามสิ้นสุดได้ลงนามในสนธิสัญญาสันติภาพยันดาโบ ทำให้อัสสัมกลายเป็นดินแดนของอังกฤษ
ใน พ.ศ. 2381 อังกฤษรวมอัสสัมเข้ากับเบงกอลของอังกฤษ และใน พ.ศ. 2382 อัสสัมทั้งหมดอยู่ภายใต้การปกครองของอังกฤษ และได้แยกตัวออกมาเป็นมณฑลต่างหากจากเบงกอลใน พ.ศ. 2467 ในช่วงที่อังกฤษปกครองได้พยายามลดอำนาจของชาวไทอาหม  ให้ใช้ภาษาเบงกอลเป็นภาษาราชการและให้ชาวเบงกอลดำรงตำแหน่งทางการบริหารและสนับสนุนให้มุสลิมเบงกอลเข้ามาตั้งหลักแหล่ง ซึ่งทำให้เกิดปัญหาความขัดแย้งเรื่องชนเผ่าในระยะยาว ในระหว่างสงครามโลกครั้งที่ 2 อัสสัมเป็นเส้นทางลำเลียงที่สำคัญไปยังพม่าและเป็นยุทธภูมิสำคัญใน พ.ศ. 2487
หลังจากอินเดียได้รับเอกราช อัสสัมมีฐานะเป็นรัฐหนึ่งของอินเดีย ตั้งแต่ พ.ศ. 2493 การแบ่งเขตของอัสสัมออกเป็นรัฐต่างๆทำให้ชาวอัสสัมไม่พอใจเพราะถือเป็นการแบ่งแยกดินแดนของตน เมื่อเกิดสงครามกลางเมืองในปากีสถานเมื่อ พ.ศ. 2514 มีชาวมุสลิมเบงกอลจากปากีสถานตะวันออกจำนวนมากอพยพเข้าไปในอัสสัมโดยการสนับสนุนของรัฐบาลอินเดีย ทำให้ชาวอัสสัมเกรงว่าชาวเบงกอลจะเข้ามามีบทบาทในรัฐอัสสัมมากเกินไป และหลังจากนั้นก็มีความขัดแย้งระหว่างรัฐบาลอัสสัมกับกลุ่มการเมืองต่าง ๆ เพื่อเรียกร้องสิทธิของตน
จังหวัดตากในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดตาก กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง> % | ที่นั่ง> จน. | ที่นั่ง> +/– | ที่นั่ง> % |
| --- | --- | --- | --- | --- | --- | --- | --- |
|  | พลังประชารัฐ | 3 | 81,735 | 30.67% | 2 | 2 | 66.67% |
|  | ประชาธิปัตย์ | 3 | 62,309 | 23.38% | 1 | 2 | 33.33% |
|  | อนาคตใหม่ | 3 | 47,894 | 17.97% | 0 |  | 0.00% |
|  | อื่น ๆ | 73 | 74,391 | 27.98% | 0 |  | 0.00% |
| ผลรวม | ผลรวม | 82 | 266,329 | 100.00% | 3 |  | 100.00% |
ภาพรวม > แบ่งตามเขต

| เขตเลือกตั้ง> เขตเลือกตั้ง.เขตเลือกตั้ง | พลังประชารัฐ> .คะแนนเสียง | พลังประชารัฐ> .% | ประชาธิปัตย์> .คะแนนเสียง | ประชาธิปัตย์> .% | อนาคตใหม่> .คะแนนเสียง | อนาคตใหม่> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 43,787 | 40.74% | 16,142 | 15.02% | 19,664 | 18.29% | 27,894 | 25.95% | 107,487 | 100.00% | พลังประชารัฐ ได้ที่นั่ง |
| เขต 2 | 17,164 | 21.64% | 32,929 | 41.52% | 18,314 | 23.09% | 10,909 | 13.75% | 79,316 | 100.00% | ประชาธิปัตย์ รักษาที่นั่ง |
| เขต 3 | 20,784 | 26.13% | 13,238 | 16.65% | 9,916 | 12.47% | 35,588 | 44.75% | 79,526 | 100.00% | พลังประชารัฐ ได้ที่นั่ง |
| ผลรวม | 81,735 | 30.67% | 62,309 | 23.38% | 47,894 | 17.97% | 74,391 | 27.98% | 266,329 | 100.00% |  |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง